# Eesti Loodusmuuseum

# Topiste kogu

# Üldised laenutingimused hariduslikul eesmärgil

* Laenutaja peab järgima muuseumi poolt antud juhiseid eksemplari(de) hoidmisel, käsitsemisel ja transpordil.
* Laenutaja garanteerib talle laenutatud eksemplari(de) säilimise samas seisukorras, mis on eksemplari(de) üleandmise hetkel. Eksemplari(de) kahjustumise või hävimise korral kohustub laenutaja maksma hüvitist, mille suurus määratakse kokkuleppel kogu kuraatoriga vastavalt kahjustuse suurusele ja eksemplari(de) väärtusele.
* Eksemplare laenutatakse välja kuni üheks aastaks. Haruldasemaid eksemplare saab laenutada maksimaalselt kolmeks kuuks, pikemad laenutused tuleb eraldi kooskõlastada.
* Laenatud eksemplari/eksemplare ei ole lubatud edasi laenutada ega anda kolmandatele isikutele.
* Zooloogilist materjali tuleb käsitleda heaperemehelikult, seda mitte kuidagi kahjustamata:
  + Laenutaja ei tohi eemaldada omavoliliselt temale antud eksemplari(de)lt osasid, näiteks etikette või nõela ega eemaldada tahvlile, paberile või alusele kinnitatud objekte.
  + Transportimisel, hoiustamisel ja kasutamisel tuleb tagada eksemplari(de)le sobivad kliimatingimused (temperatuur 18-22°C, õhuniiskus 40-55%) ja eksemplar(id) peab/peavad olema tõkestatud võimalike kahjurite ja kahjustavate ainete, tolmu jms eest.
  + Transportimisel, hoiustamisel ja kasutamisel tuleb tagada eksemplari(de) kaitse UV-valguse eest.
  + Transportimisel ja hoiustamisel tuleb eksemplar(id) või eksemplari/eksemplare sisaldav pakend hoida püstiasendis.
  + Kui laenutus on pikem kui üks kuu, tuleb iga kuu alguses kontrollida muuseumi poolt antud kleebispüüniseid ning kahjurite leidmisel meile teada anda.
* Kui eksemplari(de) laenutaja saab eksemplari(de) kasutamisest otseselt või kaudselt (nt fotod, muuseumipilet vms) rahalist kasu, siis tuleb see muuseumiga eelnevalt läbi rääkida, misjärel määratakse laenutuse hind hinnakirja alusel.
* Kui laenatud materjalist tehakse digikujutisi, siis palume neid võimalusel muuseumiga jagada.
* Laenutaja kohustub tagastama eksemplari(d) vastavalt seatud tagastuskuupäevale või teavitama kogu kuraatorit õigeaegselt laenu pikendamise vajadusest koos põhjendusega. Laenatud eksemplarid palume tagastada korraga.
* Laenutaja on kohustatud teatama igasugustest takistustest, mis võivad tulla ette laenutatud eksemplari(de) transportimisel, käsitlemisel või tagastamisel.
* Laenutaja peab teavitama muuseumit, kui laenutaja lahkub töölt pikemaks ajaks või jäädavalt ja kui laenutatav(ad) eksemplar(id) jääb/jäävad tööandja valdusesse või liigub uue isiku vastutusalasse.
* Laenutaja peab laenu tagastamisel teavitama kogu kuraatorit, kui tagastab laenu teisele muuseumitöötajale.
* Vastavalt asjaoludele, näiteks riski hindamise põhjal, seaduslikel või eetilistel kaalutlustel on kogu kuraatoril õigus laenu mitte välja anda või muuta laenutamise tingimusi.

# Kinnitan, et olen tutvunud ja nõustun laenutamise tingimustega

*Nimi: Allkiri: allkirjastatud digitaalselt Kuupäev:*